मध्य प्रदेश विधानसभा चुनाव के लिए बीजेपी ने आख़िरकार एक और सूची जारी कर दी है. इसमें 32 नामों का एलान किया गया है. परिवारवाद और बेटेों को टिकट दिलाने की माथापच्ची के कारण सूची जारी होने में लगातार देर हो रही थी. गोविंदपुरा से बाबूलाल गौर का टिकट काटकर उनकी बहू कृष्णा गौर को मैदान में उतार दिया गया है. इंदौर 3 से कैलाश विजयवर्गीय के बेटे आकाश को टिकट दे दिया गया है लेकिन सुमित्रा महाजन और नरेन्द्र सिंह तोमर के बेटों को टिकट नहीं मिला है.कांग्रेस से बीजेपी में आए प्रेमचंद गुड्डू के बेटे अजित को घट्टिया से पार्टी ने मैदान में उतारा है.